Kosovë: Brenda këtij viti shpallet kompania që do të ndërtojë një termocentral të ri
Këto plane janë mbështetur edhe nga banka botërore, ekspertët e së cilës vlerësojnë zhvillimin energjetik të Kosovës
Zëvendëspresidenti i Bankës Botërore, Filip Le Houerou, ka deklaruar sot se sipas vlerësimeve të ekspertëve të kësaj banke Kosova zhvillimin e saj energjetik, detyrimisht, duhet ta mbështesë në shfrytëzimin e rezervave të qymyrit linjit. Ai citohet t’i ketë bërë këto komente gjatë takimit me kryetarin e Parlamentit të Kosovës, Jakup Krasniqi dhe me shefat e grupeve parlamentare në kuadër të një vizitë që një delegacion i kësaj banke po i bën Prishtinës. Banka ka mbështetur planet e qeverisë së Kosovës për ndërtimin e termocentralit të ri për prodhimin e energjisë elektrike nga qymyri linjit. Ministri i Zhvillimit ekonomik Besim Beqaj tha sot gjatë punimeve të një konference mbi burimet natyrore dhe njerëzore të Kosovës se shpreson në realizimin e shpejtë të projektit, që parasheh ndërtimin e termocentralit me forcë prodhuese prej 600 megavat orë energji elektrike që është rreth 80 për qind e prodhimit aktual në Kosovë. tha ministri Beqaj. Organizata të shoqërisë civile kundërshtojnë përshpejtimin e këtij procesi duke kërkuar zgjidhje në prodhimin e energjisë elektrike nga burime të tjera dukë lënë si zgjidhje të fundit përdorimin e qymyrit linjit. Ish ministri i energjisë dhe minierave Ethem Çeku tha se debati rreth kësaj çështjeje jo rrallë sikur shtrembërohet. tha zoti Çeku. Projekti fillestar i cili që publikuar në vitin 2006 parashihte një termocentral me fuqi prej mbi 2 mijë megavat orë energji elektrike duke synuar siç është thënë shndërrimin e Kosovës në një fuqi rajonale të prodhimit të energjisë elektrike, por ai më vonë u ndryshua. Aktualisht Kosova prodhon rreth 800 megavat orë energji elektrike, ndërsa nevojat e saj arrijnë në mbi 1 mijë megavat dhe deri në vitin 2018 nevojat pritet të arrijnë në mbi 1 mijë e 500 megavat orë energji elektrike. tha zoti Çeku. Deri në zgjidhjen e çështjes së sigurimit me energji të mjaftueshme, vendi do të vazhdojë të përballet me vështirësi dhe të varet nga prodhimi i termocentraleve të vjetra që nuk sigurojnë dot energji të mjaftueshme për vendin, janë të dëmshëm për mjedisin dhe detyrojnë qeverinë të investojë në importe të shtrenjta.